“ITEL-W3” ดีเดย์เทรด 1 พ.ย.นี้ เสริมฐานทุนแกร่ง รองรับขยายธุรกิจอนาคต
“ITEL-W3” พร้อมซื้อขายวันแรก 1 พ.ย.นี้ เสริมโครงสร้างทางการเงินให้แข็งแกร่งและมั่นคง รองรับการขยายธุรกิจ สร้างรายได้-กำไรเติบโตอนาคต
“ITEL-W3” ดีเดย์เทรด 1 พ.ย.นี้ เสริมโครงสร้างทางการเงินให้แข็งแกร่งและมั่นคง รองรับการขยายธุรกิจ สร้างรายได้-กำไรเติบโตอนาคต
29 ต.ค. 2564

นายณัฐนัย อนันตรัมพร ประธานเจ้าหน้าที่บริหาร บริษัท อินเตอร์ลิ้งค์ เทเลคอม จำกัด (มหาชน) หรือ ITEL เปิดเผยว่า ตามมติที่ประชุมสามัญผู้ถือหุ้นของ บริษัท อินเตอร์ลิ้งค์  เทเลคอม จำกัด (มหาชน) ประจำปี 2564 ซึ่งประชุมเมื่อวันอังคารที่ 20 เมษายน 2564 ให้บริษัทฯ ออกและจัดสรรใบสำคัญแสดงสิทธิที่จะซื้อหุ้นสามัญของบริษัทฯ ครั้งที่ 3 (ITEL-W3) จำนวนไม่เกิน 312,500,000 หน่วย จัดสรรให้แก่ผู้ถือหุ้นเดิมของบริษัท ฯ ในอัตราส่วน 4 หุ้นสามัญต่อใบสำคัญแสดงสิทธิที่จะซื้อหุ้นสามัญ 1 หน่วย (กรณีมีเศษให้ปิดทิ้ง)
โดยไม่คิดมูลค่า ทั้งนี้ บริษัท ฯ ได้กำหนดรายชื่อผู้ถือหุ้นที่มีสิทธิได้รับจัดสรรใบสำคัญแสดงสิทธิ ในวันที่ 23 กันยายน 2564 จะมีอายุของใบสำคัญแสดงสิทธิ 18 เดือน นับตั้งแต่วันที่ออกและเสนอขายใบสำคัญแสดงสิทธิ ITEL-W3  (ตั้งแต่วันที่ 15 ตุลาคม 2564 – 14 เมษายน 2566) โดยพร้อมซื้อขายวันแรก 1 พฤศจิกายน 2564
ทั้งนี้การจัดสรรใบสำคัญแสดงสิทธิให้แก่ผู้ถือหุ้นเดิมในครั้งนี้ เพื่อส่งเสริมสภาพคล่องเงินทุนหมุนเวียนของบริษัทฯ สำหรับการดำเนินงานและรองรับการขยายธุรกิจ ซึ่งเป็นโครงการที่จะเกิดขึ้นจากโอกาสทางธุรกิจใหม่ๆ ในอนาคต ส่งผลให้มีโครงสร้างทางการเงินที่แข็งแกร่งและมั่นคงมากยิ่งขึ้น นำมาซึ่งรายได้และผลกำไรของบริษัทฯ เติบโตอย่างมั่นคง และสร้างผลตอบแทนที่ดีให้ผู้ถือหุ้นได้อย่างสม่ำเสมอ
สำหรับรายละเอียดและเงื่อนไขอื่นๆ สามารถดูได้จากหนังสือแจ้งการจัดสรรใบสำคัญแสดงสิทธิที่จะซื้อหุ้นสามัญ ของบริษัท อินเตอร์ลิ้งค์ เทเลคอม จำกัด (มหาชน) ครั้งที่ 3 (ITEL-W3) หรือ www.interlinktelecom.co.th  ติดต่อฝ่ายนักลงทุนสัมพันธ์ของบริษัทฯ ได้ที่หมายเลขโทรศัพท์ 02-6662222 ต่อ 8012